البنات يردن الزواج والولد يردون!!!!!!!!!
البنية : حبيبي شنو رايك بالزواج
الولد (بينة وبين نفسه اهو هم فتحتي هذا الموضوع) : حبيبتي خل نحجي بفد شي لاخ فد شي مهم (علساس الزواج مو مهم)
الولد(يريد يبدل موضوع): حبيبتي شفتي الفلم مال البارحة
البنية: اي شفته يخبل وبالنهاية البطل والبطلة تزوجو شفت شلون
الولد (اهووووووووو خل ابدل موضوع) : حبيبتي شنو رايج بالدراسة والجامعة
البنية : كلش زينة احنة لازم نجد ونتعب بالدراسة حتى اول منكمل نتزوج
الولد (لك شحجاني علدراسة خل اكلب موضوع): حبيبتي شنو رايج بالطماطة
البنية : اوه الطماطة تخبل طبعا اني اسوي فد زلاطة خرافية ونياله لابن الحلال اللي راح يتزوجني والله لا اشبعة زلاطة
الولد (يعني شلون وياهه راح اجيلهه بموضوع متكدر تربطة بالزواج) : حبيبتي شنو رايج بالطوبة شفتي برشلونه شلون فاز البارحة (علساس شلون البنات يتابعن الدوري الاسباني)
البنية: حبيبي الطوبة رياضة كلش حلوة اصلا اني اذا تزوجت وجبت ولد اريدهم يطلعون لواعيب طوبة انته شتكول اذا تزوجت هم تسوي نفس الشي
الولد راح يتخبل : حبيبتي شنو رايج بالانتحار
البنية : حبيبي الانتحار مو زين بس تدري انه المتزوجين نسبة الانتحار عدهم اقل من العزاب
الولد : شوفي دا اكلج اني ما اريد زواج تكضيها غراميات وياية لو اروح اشوف وحدة غيرج
البنية : لا لتروح اكضيها وياك بس اريد اسالك شغلة وحدة اذا تزوجنا وين نسوي الحفلة
الولد ~يبووووووووووووووه